Ռազմիկ Բեգլարյան

Ռազմիկ Արշակի Բեգլարյան (օգոստոսի 3, 1939(1939-08-03), Խնուշինակ), հայ ճարտարագետ-տեխնոլոգ։ Կաթնագործության բնագավառի գիտնական։ Տեխնիկական գիտությունների դոկտոր (1990), պրոֆեսոր (1991): ՀԳԳԱ թղթակից անդամ (1996): ՀՊԱՀ պարենամթերքի տեխնոլոգիաների ֆակուլտետի գիտական խորհրդի նախագահ (2002-2006):
Անահիտ Բեգլարյանի հայրը։


== Կենսագրություն ==
Ռազմիկ Բեգլարյանը ծնվել է 1939 թվականի օգոստոսի 3-ին, ԼՂՀ Մարտունու շրջանի Խնուշինակ գյուղում։ 1955-1958 թվականներին սովորել է Ստեփանակերտի գյուղատնտեսական տեխնիկումում, 1962-1968 թվականներին՝ Երևանի անասնաբուծական-անասնաբուժական ինստիտուտի «Կաթի և կաթնամթերքի տեխնոլոգիայի» ֆակուլտետում։ 1969-1979 թվականներին աշխատել է «Կաթի և կաթնամթերքի տեխնոլոգիայի» ամբիոնում որպես ասիստենտ։ 1978-1980 թվականներին՝ Երևանի անասնաբուժական-անասնաբուծական ինստիտուտի կաթի և կաթնամթերքների տեխնոլոգիայի, 1987 թվականից՝ միաժամանակ՝ կաթի տեխնոլոգիայի և տեխնոլոգիական սարքավորումների (2001 թվականից՝ անասնաբուծական մթերքների և հումքի վերամշակման տեխնոլոգիաների) ամբիոնի վարիչ։ 2002-2006 թվականներին եղել է պարենամթերքի տեխնոլոգիաների ֆակուլտետի դեկան, 2010 թվականից ՀԱԱՀ-ի անասնաբուծական մթերքների վերամշակաման տեխնոլոգիայի ամբիոնի պրոֆեսոր, Կաթի պրոբլեմային լաբորատորիայի վարիչ։
Ուսումնասիրել է ռենտգենյան ճառագայթների և մագնիսական դաշտի ազդեցությունը կաթնաթթվային մանրէների, կենսաբանական այլ օբյեկտների ֆիզքիմիական, ֆիզիոլոգաձևաբանական և կենսաքիմիական հատկությունների, ինչպես նաև կաթի շիճուկի և կաթնաթթվային մթերքների որակի վրա։ Համահեղինակ է «Կաթի և կաթնամթերքների տեխնոլոգիա» (2003) ուսումնական ձեռնարկի։
Տպագրել է 8 ուսումնական ձեռնարկ, մենագրություն և գիրք, 40 մեթոդական ցուցումներ, տեխնիկական կանոնակարգեր, 200 գիտական աշխատանքներ, 20-ից ավել հեղինակային վկայականներ, գյուտի արտոնագրեր։


== Անդամակցություն ==
022 Անասնաբուժություն և անասնաբուծություն մասնագիտական խորհրդի անդամ։
ՀԱԱՀ գիտական խորհրդի անդամ։
ՀԱԱՀ Պարենամթերքի տեխնոլոգիաների ֆակուլտետի գիտական խորհրդի անդամ։
«Կրթությունը և գիտությունը Ղարաբաղում» պարբերականի խմբագրական խորհրդի անդամ։
Կենսատեխնոլոգների հայկական ասոցիացիայի խորհրդի անդամ։
Կաթի միջազգային ֆեդերացիայի հայկական բաժանմունքի անդամ։


== Պարգևներ ==
ԽՍՀՄ-ի և Հայաստանի Հանրապետության գյուղատնտեսության, կաթի և մսի արդյունաբերության նախարարությունների պատվոգրեր։
ՀՊԱՀ ոսկե հուշամեդալ։


== Երկեր ==
Կաթի քիմիա և ֆիզիկա։ Առարկայի լաբորատոր պարապմունքների ուսումնական ձեռնարկ, Աղաբաբյան Աշոտ Արմենի, Բեգլարյան Ռազմիկ Արշակի, Արաքսյանց Ա. Է, Մսրյան Ս. Հ., Երևան, տպ. ՀԳԱ, 1998։
Դիպլոմային նախագծի շինությունների մակերեսների հաշվարկների, սանտեխնիկայի և գծագրական բաժինների կատարման համար։ Երևան, 2000։
Մեթոդական ցուցումներ «Սառնարանային տեխնոլոգիա» առարկայի լաբորատոր պարապմունքների համար։ Բեգլարյան Ռազմիկ Արշակի, Գյուղատնտեսության նախարարություն, ՀՀ Հայկական գյուղատնտեսական ակադեմիա, Կաթի և մսի տեխնոլոգիայի ամբիոն, Երևան, 2000։
Կաթնամթերքների արտադրությունը մագնիսական դաշտի ազդեցության հիման վրա, Երևան, 2001։
Կաթի և կաթնամթերքների տեխնոլոգիա (ուսումնական ձեռնարկ) 2003։
Խորհուրդներ ֆերմերներին, Երևան, 2001 (համահեղինակ)։
Մեթոդական ցուցումներ արտադրական 3-րդ կուրս և նախադիպլոմային 4-րդ կուրս պրակտիկաների անցկացման վերաբերյալ։ Կաթի և կաթնամթերքների տեխնոլոգիա մասնագիտության ուսանողների համար։ Բեգլարյան Ռազմիկ Արշակի, Գիտության և կրթության նախարարություն, ՀՀ Հայկական գյուղատնտեսական ակադեմիա, Երևան, 2003։
Անասնաբուծական մթերքների վերամշակման և պահպանման տեխնոլոգիա։ Սիմավորյան Ս, Սահակյան Է, Բեգլարյան Ռազմիկ Արշակի, ՀՀ կրթության և գիտության նախարարություն, Հայաստանի պետական ագրարային համալսարան, Անասնաբուծական մթերքների և հումքի վերամշակման տեխնոլոգիայի ամբիոն, Երևան, ՀՊԱՀ, 2007։
Կաթի, կաթնամթերքի և մանկական սննդի տեխնոլոգիա։ Ուսումնական ձեռնարկ, Բեգլարյան Ռազմիկ Արշակի, Բեգլարյան Անահիտ Ռազմիկի, Սարգսյան Ռ. Թ., Երևան, ՀՊԱՀ, 2008։
Մսի և մսամթերքների տեխնոլոգիա։ Ուսումնական ձեռնարկ, Հովհաննիսյան Վ. Մ, Բեգլարյան Ռազմիկ Արշակի։ Երևան, Ա. h., 2009:
«Կաթի և կաթնամթերքի տեխնոլոգիա», «Մանկական և ֆունկցիոնալ սննդի տեխնոլոգիա» մասնագիտությունների «Ճյուղի տեխնոլոգիական սարքավորումներ» առարկայի կուրսային նախագծի հաշվարկ կատարելու համար։ Բեգլարյան Ռազմիկ Արշակի, Կրթության և գիտության նախարարություն, ՀՀ Հայաստանի պետական ագրարային համալսարան, Երևան, ՀՊԱՀ, 2010։


== Տես նաև ==
Կաթնագործությունը Հայաստանում


== Ծանոթագրություններ ==